钦定古今图书集成/历象汇编/庶征典/第061卷 > 《观象玩占》 > 《四时候风知赦占》
## 钦定古今图书集成/历象汇编/庶征典/第061卷 > 《观象玩占》 > 《四时候风知赦占》

春，甲寅帝，乙卯王。庚申为诏狱，辛酉，为司空。

夏，丙午帝，丁巳王，癸亥为诏狱，壬子为司空。

四季月戊午帝，己未王，甲寅为诏狱，乙卯为司空。
秋，庚申帝，辛酉王，丁巳为诏狱，丙午为司空。

冬，壬子帝，癸亥王。戊戌为诏狱，甲辰为司空。

四季以王相、囚死分属，而四季月之帝，不用戊戌；冬司空不用己未、壬癸、丙丁，先后不同，或别有说，或字之讹，姑存以待参考。

常以帝旺之月酉日狱日，风从帝王上来，加狱时，或
止狱，皆有大赦，必鸣条以上乃占之。

凡风从诏狱上来，大赦；司空上来，小赦。

春甲寅日，时加申，风从庚上来，三日止申，其风温和，
有大赦，期六十日。又云：“风从。”〈缺〉上来，有大赦。乙卯日
时加酉，风从申上来，止申，为小赦，期四十五日。
夏丙午日时加亥，风从丙上来，止亥，其风清和，有大
赦，期六十日。又云：“从壬上来，有大赦。”丁巳日时加午，
风从丙上来，止亥，有小赦，期四十五日。

四季月戊己日，时加寅，风从寅上来，止寅，有大赦；时
加卯，有小赦，期六十日内。四季王日，时加辰，风从辰
上来，有大赦；卯上来，有小赦；卯日未上来，亦有小赦。
秋庚申日，时加寅，风从庚上来，三日止于巳，其风温
和，有大赦，期六十日。时加申子，为小赦。

冬壬子日，时加巳，风从壬上来，其风调和，有大赦；时
加申酉，有小赦；期六十日内。

冬至后，丙申日风从丙上来，有大赦，甲申、戊申、庚申
日风从丙上来，有赦；丁巳日风从巳上来，三日止，大
赦，一日一夜止，小赦。

四时占赦，只以帝王之日，风从帝王之方，止于诏狱司空，分赦小大。今支干同异不一，“冬至后” 一条，尤恐多误，今姑存以备考。

春甲日，风从甲上来，止于庚，须臾止，有赎书；半日止，
府吏原罪；一日一夜止，州书原罪；三日止，使者原罪。